Kōniec ślōnskij historyje ôd Banika Ôstrawa?
Napoczło sie wybulanie starego stadiōnu ôd Banika Ôstrawa. Legyndarne Bazaly, kere w 1959 roku ôstatły ôtwarte we ślōnskij tajli miasta, z kerōm Banik je powiōnzany ôd poczōntku klubu, kaj Banik we latach 70-tych nie przegroł 74 szpilōw w raji (bez mała 5 lŏt!), już ôd 2016 roku nie sōm placym, kaj swoje szpile grŏ Banik. Stadiōn nie bōł na tela moderny i fusbalŏrze przeniyśli sie na stadiōn miejski do Witkowic, kere leżōm we morawskej tajli Ôstrawy.
W miejsce wybulanych Bazalōw mŏ być budowane cyntrum tryningowe dlŏ modych fusbalŏrzy ôd Banika.
Kibice ôd Banika, kerzy zwiōm sie Chachaři, cołki czas przipominajōm, co jych klub nŏleży do ślōnskij tajli miasta. Na szportplacu we Witkowicach wiyszajōm banery “Baníček patří do Slezska“ abo “Slezsko” (na dole fotografijŏ ze szpilu z Pilznym). Pytaniy ale je, jak dugo ślōnskŏ historyjŏ Banika bandzie żyć, jak piyrszy manszaft swoje szpile bandzie dalyj grać na Morawach?
Smutny kōniec dlŏ Bazalōw przewidzioł już we 2011 roku Jaromir Nohavica:
Foto na wiyrchu: Darwinek [CC BY-SA 3.0], Wikimedia Commons
szl_Latn szl_Latn szl_Latn szl_Latn szl_Latn vec_Latn